El conveni entre Ajuntament i Parc Tecnològic permetrà crear més places d'aparcament en el parc
19/09/2017

# El conveni entre Ajuntament i Parc Tecnològic permetrà crear més places d'aparcament en el parc

[![El conveni entre Ajuntament i Parc Tecnològic permetrà crear més places d'aparcament en el parc](/images/noticias/2017/09/firma-pt.jpg)](/images/noticias/2017/09/firma-pt.jpg)

19.09.2017

*   L'acord de col·laboració subscrit hui entre l'Alcalde de Paterna, Juan Antonio Sagredo i el President de l'Entitat de Conservació València Parc Tecnològic, Antonio Alagarda servirà per a millorar i modernitzar les infraestructures d'aquest parc on es assenten més de 500 empreses.
*   Els responsables del Parc Tecnològic han anunciat que també empraran els 30.000 euros que aporta l'Ajuntament al conveni per a instal·lar marquesines en les parades de l'autobús.

Aquest és el primer conveni que el consistori signa amb el parc i s’afegix als convenis que l'Ajuntament està subscrivint amb cadascuna de les seues cinc àrees empresarials.

En el seu propòsit de promocionar i dinamitzar els parcs empresarials i millorar la seua relació amb el consistori, l'Ajuntament de Paterna i l'Entitat de Conservació València Parc Tecnològic han signat un conveni de col·laboració per a promoure conjuntament actuacions estratègiques dirigides a afavorir la millora del parc, en particular i la promoció econòmica del municipi paterner, en general.

Amb aquest conveni, que ha sigut subscrit hui per l'Alcalde de Paterna, Juan Antonio Sagredo i el President de l'Entitat, Antonio Alagarda i pel qual l'Ajuntament realitza una aportació econòmica de 30.000 euros, el primer edil cerca renovar i modernitzar l'equipament i les infraestructures d'aquest àrea on s'assenten més de 500 empreses.

Referent a açò, Sagredo ha destacat que, en el cas del Parc Tecnològic, aquest acord “servirà per a solucionar un dels grans problemes del parc com és la falta d'aparcament amb la creació d'espais públics destinats a l'estacionament de vehicles”.

Alagarda, que ha estat acompanyat per la gerent de l'Entitat, Manoli Pedraza, ha indicat que, a més de per a condicionar zones d’aparcament, també utilitzaran l'ajuda per a instal·lar marquesines en les diferents parades de l'autobús que hi ha repartides pel parc.

Juan Antonio Sagredo també ha aprofitat la trobada per a traslladar als dirigents del parc la ferma aposta del consistori per promocionar el potencial industrial de Paterna i seguir atraient l'arribada de noves empreses als seus cinc polígons al mateix temps que ha destacat la fortalesa tecnològica del parc, ja que a més d'albergar a 5 instituts tecnològics i a més de mig milers d'empreses, compta amb el Centre Europeu d'empreses Innovadores (CEEI), l'Escola de Negocis de la Cambra de Comerç i un Centre Servef de Formació.

Finalment, Sagredo, que ostenta també les competències d'Empresa, Universitat i Àrees Industrials, ha recordat que “el conveni amb el Parc Tecnològic forma part de l'Estratègia de Desenvolupament Econòmic impulsada per l'Ajuntament de Paterna i per la qual el consistori està signant convenis amb els seus cinc parcs empresarials per a millorar-los i afavorir l'arribada de noves empreses i la consolidació de les ja existents”.